Петко Р. Славейков
Нива

chitanka.info

Ниво, моя ниво,

нива златолива,

зрееш ти на слънце,

клас ти се налива.

А по теб от вятър

както в сине море,

бранове се килкат,

ходят на просторе.

И над тебе с песен,

вий се чучулига,

горе чер и грозен

облак се въздига.

Зрееш ти и спееш,

клас ти се налива,

хорски тежки грижи

ти не знаеш, ниво.

О, разкарай, ветре,

облак градобитен,

запази ти, боже,

нива с плод й житен!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.